Document ID: /roh_data/filtered/fineweb-2-filterrobots_roh.jsonl.gz/46530

Dapi passa 10 onns è la vendita dal chastè da Tarasp in tema brisant en Engiadina Bassa. Dapi 5 onns è la Fundaziun chastè da Tarasp responsabla per intermediar la cumpra dal chastè.
Ussa ha la fundaziun preschentà ina soluziun che pudess funcziunar. Not Vital cumpra il chastè, la fundaziun fiss responsabla per la gestiun. Uschia duai esser garantì vinavant l’access public en il chastè. La vischnanca da Scuol duess sustegnair la gestiun mintg’onn cun maximalmain 200’000 francs. La radunanza communala è vegnida infurmada glindesdi saira. Ils 13 da settember decida il suveran da Scuol davart quest credit annual.
Not Vital n'è betg stà cuntanschibel per ina reacziun.
RR novitads 22:00